Opetus- ja kulttuuriministeriö ESITYSLISTA

Ympäristöministeriö YM016:00/2016

 OKM: 36/040/2016

Kulttuuriympäristöstrategian koordinaatioryhmän 8. kokous

Aika: 27.3.2017 klo 13:30-15:30

Paikka: Ympäristöministeriö, Aleksanterinkatu 7, Neuvotteluhuone Kotka, 5. krs

Osallistujat: Tuija Mikkonen (puheenjohtaja)

Matleena Haapala (Läsnä kohdat 1-2)

Hanna Hämäläinen (sihteeri)

Mikko Härö (Läsnä kohdat 1-3)

Mirva Mattila

~~Päivi Salonen~~

Laura Tuominen

Riitta Vanhatalo, Suomen Kotiseutuliitto (Läsnä kohdat 1-3)

**1. Avaus**

Puheenjohtaja avasi kokouksen klo 13:35.

**2. Kotiseutuliiton ja järjestökentän toimenpiteet strategian toteuttamisessa ja jatkotoimet** **Kansalaisyhteiskunta kulttuuriympäristötyössä -selvityksen pohjalta**

Suomen Kotiseutuliiton toiminnanjohtaja Riitta Vanhatalo kertoi Kansalaisyhteiskunta kulttuuriympäristötyössä -selvityksen tekemisestä ja selvityksessä tehtyyn kyselyyn saaduista vastauksista. Raportin toimenpide-ehdotuksiin on kirjattu mm. kansalaisjärjestöjen kulttuuriympäristöfoorumi, joka kokoaisi kolmannen sektorin toimijoita ja viranomaisia yhteen. Esillä on ollut myös ajatus vuonna 2010 toteutetun JOY Jokaisen oma ympäristö -kulttuuriympäristökampanjan koulutusten kaltaisesta koulutuskierroksesta, jossa tuotaisiin esiin mm. erilaisia tapoja osallistua ja vaikuttaa kulttuuriympäristöasioihin.

Keskusteltiin mm. kolmannen ja neljännen sektorin sekä kulttuuriympäristöalan viranomaisten yhteistyön lisäämisestä, kuntien ja maakuntien roolista järjestöjen yhteistyökumppaneina sekä Kansalaisyhteiskuntapolitiikan neuvottelukunnan tehtäväkentästä edistää kansalaisyhteiskunnan ja viranomaisten välistä yhteistyötä ja vuorovaikutusta.

Todettiin, että Kotiseutuliitto jatkaa pohdintoja Kansalaisyhteiskunta kulttuuriympäristötyössä selvityksen toimenpide-ehdotusten toteuttamisen tavoista. Koordinaatioryhmän tahot ovat mielellään mukana yhteistyökumppaneina. Yhteistyön muotoihin palataan tuonnempana. Lisäksi sovittiin, että Kotiseutuliiton jatkotoimet sovitetaan yhteen ympäristöministeriön Kulttuuriympäristö voimavarana -hankkeen ja opetus- ja kulttuuriministeriön maakuntauudistusta maakuntamuseoiden näkökulmasta tarkastelevan hankkeen kanssa.

Mikko Härö kertoi, että Museovirastossa tarkastellaan vuosina 2017-2019 Museoviraston ja kansalaisyhteiskunnan suhdetta.

Kotiseutuliiton Kansalaisyhteiskunta kulttuuriympäristötyössä -selvitys: <https://issuu.com/kotiseutuliitto/docs/kansalaisyhteiskunta-kulttuuriympar>

**3. Haastekampanja**

Hanna Hämäläinen esitteli edellisen kokouksen keskustelujen pohjalta muokattua erillistä Haastekampanjasuunnitelma 2017-asiakirjaa. Koordinaatioryhmän tahot voivat täydentää omia toimiaan asiakirjaan ja hyödyntää omassa viestinnässään siihen kirjattuja Kulttuuriympäristösitoumuksen hyötyjä. Todettiin, että tarvittaessa voidaan järjestää myös erillisiä haastekampanjakokouksia yhteistyön sujuvoittamiseksi ja haastekampanjan vaikuttavuuden lisäämiseksi. Haastekampanjaan liittyy myös erilaisia sosiaalisen median menettelyjä.

Tuija Mikkonen kertoi Valtioneuvoston kanslian Marja Innasen kanssa käydyistä keskusteluista. Toiveena on saada Sitoumus2050-fi sivustosta kaksikielinen, jotta myös ruotsinkieliset toimijat voisivat osallistua.

4**. Edellisen kokouksen pöytäkirja**

Sovittiin päivityksistä edellisen kokouksen pöytäkirjaan. Uusi versio lähetetään tiedoksi ja tallennetaan vyviin.

**5. Strategian toimeenpanon seuranta: toimintasuunnitelma 2017 ja toimintakertomuksen päivittäminen**

Keskusteltiin toimintasuunnitelman seurannasta ja toimintakertomuksen päivittämisestä. Sovittiin, että sihteerit tekevät seuraavaan kokoukseen mennessä toimintakertomuspohjaan toimintasuunnitelman mukaiset seurantaosiot. Koordinaatioryhmän jäsenet voivat täydentää toimintakertomusta pitkin vuotta myös muistilappumaisin kirjauksin. Palataan toimintasuunnitelman seurantaan syksyn ensimmäisessä kokouksessa.

**6. Alustava keskustelu strategian ja toimeenpanosuunnitelman päivityksestä**

Keskusteltiin strategian ja toimeenpanosuunnitelman päivittämisen tarpeesta. Sovittiin, että vuonna 2018 tehdään vaikutusten arvioinnin sisältävä väliarviointi strategian edistymisestä.

**7. Koulutus + tutkimus - alustava keskustelu seuraavaa kokousta varten**

Keskusteltiin koulutus- ja tutkimusteemaan liittyvistä, seuraavassa kokouksessa käsiteltävistä kysymyksistä. Sovittiin käsiteltäviksi erityisesti

* kulttuuriympäristöalan erikoistumiskoulutus,
* korjausrakentamisen koulutus ja täydennyskoulutus ja
* konservaattorikoulutus.

Mirva Mattila ja Päivi Salonen kutsuvat paikalle tarvittavat asiantuntijat ja tekevät ennen pääsiäistä kokouskeskustelua pohjustavan asiakirjan. Laura Tuominen keskustelee aiheesta vielä Museovirastossa ja ilmoittaa tarvittaessa Mirva Mattilalle lisäideoita käsiteltävistä teemoista.

**8. Mahdolliset muut asiat**

Tuija Mikkonen kertoi ympäristöministeriön rakennetun ympäristön osaston Tien päälle –hankkeesta, jossa neljä osaston asiantuntijaa vierailee Pohjois-Karjalassa 3.-6.4.2014 keskustelemassa alue- ja paikallistason toimijoiden kanssa mm. kulttuuriympäristöasioista.

Opetus- ja kulttuuriministeriön verkkosivuille on avattu kulttuuriympäristöjä käsittelevä sivu <http://minedu.fi/kulttuuriymparistot> .

**9. Syksyn 2017 kokousaikataulu ja työohjelman päivitys**

Sovitaan syksyn kokousaikataulu toukokuun kokouksessa. Syksyn kokoukset teemoineen alustavasti:

* Vko 35: Kutsuttuna sidosryhmätahona TEM ja EK
* Vko 43: Kutsuttuna sidosryhmätahona Kuntaliitto ja Museoliitto
* Vko 50: Kutsuttuna sidosryhmätahona Metsähallitus

**10. Seuraava kokous**

Seuraava kokous pidetään 24.5.2017 klo 9-11 OKMssä.

Kokouksen teemana on koulutus ja tutkimus. Kutsuttuina sidosryhmätahoina OKMn korkeakoulu ja tiede -vastuualue sekä mahdollisesti OPH. Päivi Salonen ja Mirva Mattila valmistelevat kokousta ja kartoittavat keskusteluun tarvittavaa aikaa. Jos aikaa muille asioille jää riittävästi, kokoukseen kutsutaan myös Christel Åström keskustelemaan maa- ja metsätalousministeriön osallistumisesta strategian toimeenpanoon.

**11. Kokouksen päättäminen**

Puheenjohtaja päätti kokouksen klo 15:19.